"Sevilya" klubi "Barselona" futbolchisi Denis Suaresning transfer huquqini kataloniyaliklardan sotib oldi. Denis Suares shu paytga qadar andalusiyaliklar tarkibida ijara asosida to‘p surib kelayotgandi. "Endilikda Denis Suares "Sevilya"ning to‘laqonli futbolchisiga aylandi", - deb ma’lum qildi "Sevilya" prezidenti Xose Kastro. Joriy mavsumda Denis Suares 31ta uchrashuvda maydonga tushib, 2ta gol urgan va 4ta golli uzatmaga mualliflik qilgan.